РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л №1 / 22.05.2021г.

ИЗБОРИ ЗА НАРОДНО СЪБРАНИЕ

На 22 май 2021 г. от 11:00 часа се проведе заседание на Районната избирателна комисия Благоевград, при следния

 Д н е в е н р е д:

1. Проекти на решения

- относно определяне броя на печатите на Районна избирателна комисия Благоевград и избор на член от състава на комисията за маркиране на печатите, с цел защитата им.

- относно определяне на място, дни, час за провеждане на заседания на РИК 01, начин и място за обявяване на решенията на Районна избирателна комисия Благоевград, избор на говорител.

- относно подлежащите на вписване обстоятелства и реда за водене и поддържане на публичните регистри от РИК 01.

- определяне на реда, срока и необходими документи за регистрация в РИК 01 на кандидати за народни представители за Народно събрание в изборите на 11 юли 2021 г.

- изработване правила за дейността на специалисти към РИК

- формиране на работни групи от специалисти към РИК

 2. Разни.

ПРИСЪСТВАХА:

Ангел Ризов, Йордан Симонски, Милена Велкова, Галена Манова-Узунова, Елена Панчева, Антоанета Богданова, Мартин Лалев, Тина Кълбова, Радослав Митрев, Десислава Грозданова, Галина Тренчева-Николова, Славчо Попов, Емил Тодоров, Мустафа Сирачки, Анна Бистричкар.

ОТСЪСТВАХА: Стоян Христов, Антоанета Кръстева.

Заседанието бе открито в 11:00 ч. и председателствано от Ангел Ризов - председател на комисията.

Ангел Ризов:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред, моля да гласува.

Гласували 15 членове, от които **»ЗА»** 15, **»ПРОТИВ»** няма.

Дневният ред е приет.

По точка 1 от дневния ред

Ангел Ризов: Колеги, имаме печати на РИК. Следва съгласно решение на ЦИК следва на определим един член от състава ни, който заедно с мен като председател на РИК да маркира печатите, с цел защитата им.

Предлагам Ви да спазим традицията и да определим секретарят ни на РИК, който да маркира заедно с мен печатите. В нашия случай това е г-жа Галена Манова-Узунова.

Има ли други предложения?

Няма.

Предлагам ви проект на решение както следва :

**РЕШЕНИЕ
 № 1-НС
 Благоевград, 22.05.2021**

ОТНОСНО: брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им

На основание чл.72, ал.1, т.1 и ал.2 от Изборния кодекс и във връзка с Решение N:37-НС от 19.05.2021г. на ЦИК , при спазване на законоустановения кворум, Районната избирателна комисия-Благоевград.

 РЕШИ:

1. Печатите на Районната избирателна комисия са три на брой.
2. Районната избирателна комисия – Благоевград определя Галена Манова-Узунова – Секретар, който да маркира печатите на РИК, заедно с Председателят Ангел Ризов, след получаването им.

За маркирането на печатите да се състави протокол и да се положат по три отпечатъка от всеки печат.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При проведеното гласуване „ЗА“ гласуват 15 члена на РИК 01.

„ПРОТИВ“ няма.

Ангел Ризов : Имаме решение 1-НС/22.05.2021г.

В залата влиза Антоанета Кръстева, членовете стават 16.

По точка 2 от дневния ред

Ангел Рзов: Колеги, следва да определим къде ще заседаваме, кога, в кои дни и естествено в колко часа ще започваме заседанията си.

Моля за предложения.

Йордан Симонски: Колеги традиция е да се събираме вторник и четвъртък от 18.00ч. да бъдат заседателните дни. Предлагам да спазим този начин на работа.

Мартин Лалев: Тук ще допълня, съгласен съм с това, което каза зам. председателя, само заседанията да не съвпадат със заседанията на Общинска избирателна комисия.

Йордан Симонски: Съобразено е със заседанията на ОИК.

Ангел Ризов: Предлагам Ви да изберем Радослав Митрев за говорител.

Има ли други предложения?

Ако няма, Ви предлагам следния проект на решение:

**РЕШЕНИЕ
 № 2-НС
Благоевград, 22.05.2021**

ОТНОСНО: определяне на място, дни, час за провеждане на заседания на РИК 01,начин и място за обявяване на решенията на РИК 01 и избор на говорител.

На основание чл.72, ал.1, т.1 и ал.2 от Изборния кодекс и във връзка с Решение № 80- НС от 21.05.2021 г.  и Решение N:3 от-НС от 12.05.2021г. на ЦИК при спазване на законоустановения кворум, Районната избирателна комисия – Благоевград,

 **РЕШИ:**

1. Районната избирателна комисия Благоевград ще заседава в дните **Вторник** и **Четвъртък**, от **18.00 часа**, на следния административен адрес: гр. Благоевград, пл. „Георги Измирлиев“ 9, в сградата на Областна администрация Благоевград, етаж 3, *заседателна зала 32*.
2. Председателят на РИК-Благоевград по своя преценка и при необходимост може да свиква извънредни заседания.
3. Районната избирателна комисия Благоевград обявява решенията си в деня на приемането им, чрез поставяне на табло на първи етаж в сградата на Областна администрация Благоевград. Решенията се публикуват и на интернет страницата на РИК-Благоевград.
4. Районната избирателна комисия – Благоевград, ще се представлява пред медиите от Радослав Митрев.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При проведеното гласуване „ЗА“ гласуват 16 члена на РИК 01.

„ПРОТИВ“ няма

Ангел Ризов : Имаме решение 2-НС/22.05.2021г.

По точка 3 от дневния ред

Десислава Грозданова: Колеги, съгласно изборния кодекс, също така и съгласно Решение № 92-НС/21.05.2021 г. на ЦИК, всяка РИК е длъжна да води следните регистри: публичен регистър на инициативните комитети, на кандидатските листи, на застъпниците, на жалбите и сигналите. Също така е длъжна да води списък на представителите на партиите, коалициите и инициативните комитети.

В тази връзка Ви предлагам следния проект на решение:

**РЕШЕНИЕ
 №3-НС
Благоевград, 22.05.2021**

ОТНОСНО: подлежащите на вписване обстоятелства и реда за водене и поддържане на публичните регистри от РИК-01 Благоевград при произвеждане на изборите за народни представители на 11 юли 2021 г.

На основание чл.72, ал.1, т.1 и ал.2 от Изборния кодекс и във връзка с Решение № 92-НС от 21.05.2021 г.  на ЦИК при спазване на законоустановения кворум, Районната избирателна комисия – Благоевград,

 **РЕШИ:**

1. При произвеждане на изборите за народни представители на 11 юли 2021 г. РИК 01 – Благоевград води публични регистри и списък за публикуване, както следва:

1.1. публичен регистър на инициативните комитети;

1.2. публичен регистър на кандидатските листи;

1.3. публичен регистър на застъпниците;

1.4. публичен регистър на жалбите и сигналите;

1.5. списък на представителите на партиите, коалициите и инициативните комитети за публикуване.

1. Регистрите и списъкът се поддържат на интернет страницата на РИК 01-Благоевград и на хартиен носител.
2. Подлежащите на вписване обстоятелства са, както следва:

3.1. За публичния регистър на инициативните комитети съобразно Приложение № 62-НС от изборните книжа.

Вписванията се извършват незабавно след влизане в сила на решението за регистрация на инициативния комитет.

3.2. За публичния регистър на кандидатите за народни представители съобразно Приложение № 69-НС от изборните книжа.

Вписванията се извършват незабавно след влизане в сила на решението за регистрация на кандидатската листа.

3.3. За публичния регистър на застъпниците съобразно Приложение № 43-НС от изборните книжа.

Вписванията се извършват незабавно от РИК 01-Благоевград след всяка регистрация на застъпници и заместващи застъпници.

3.4. За публичния регистър на жалбите и сигналите съобразно указанията, утвърдени с Решение № 81-НС от 21.05.2021 г.

Подлежащите на вписване обстоятелства се отразяват незабавно след постъпване на жалбата или сигнала, както и след взетите по тях решения.

3.5. В списъка на представителите на партиите, коалициите и инициативните комитети за публикуване се вписват обстоятелствата, съдържащи се в приложение към решение на ЦИК относно условията и реда за участие на представители на партии, коалиции и инициативни комитети.

Вписванията се извършват незабавно след приемане от РИК 01-Благоевград на първи или последващ списък на представители на партии, коалиции и инициативни комитети.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов : Имаме решение 3-НС/25.05.2021г.

По точка 4 от дневния ред.

Ангел Ризов: Колеги, имаме задължение да вземем наше решение, с което да определим срока и реда за подаване на документи за регистрация на кандидати за народни представители за Народно събрание в изборите на 11 юли 2021 г.

Йордан Симонски: По принцип работното време на комисията е от 09:00 ч. до 17:00 ч. Това работно време може би трябва да го обявим в сайта. Това е нещо, което касае ежедневната работа на комисията, регламентирано е в хронограмата. Началния час може би трябва, след като решим от кога започваме истинската работа, дали ще почиваме тези дни или ще започнем работа от вторник – 25.05.2021 г. и тогава да бъде обявено за начало, а като краен срок, това, което е обявено в хронограмата. За улеснение, следва да публикуваме на сайта на РИК като съобщение и необходимите документи за регистрацията на партиите, коалициите и инициативните комитети.

Ангел Ризов: Колеги, други предложения има ли?

Няма.

Предлагам следния проект на решение:

 **РЕШЕНИЕ
 № 4-НС
Благоевград, 22.05.2021**

ОТНОСНО: определяне на реда и срока за регистрация на кандидати на партии и коалиции за народни представители за Народно събрание в изборите на 11 юли 2021 г.

На основание чл.72, ал.1, т.8 във връзка с т.9 от Изборния кодекс и във връзка с чл. 255, ал.1 и ал. 2 от Изборен кодекс, при спазване на законоустановения кворум, Районната избирателна комисия-Благоевград,

 **РЕШИ:**

1. Приемането на документите  за регистрация на кандидати за партии и коалиции за народни представители за Народно събрание в изборите  на 11 юли  2021 г. се извършва от 25 05.2021 г. до 08.06.2021 г. всеки ден от **09:00 до 17:00ч**., в сградата на Областна администрация Благоевград, пл.“Георги Измирлиев“ 9, етаж 3, *стая 36 – деловодство на РИК 01*.
2. Кандидатите за народни представители, предложени от партии, коалиции и инициативни комитети, се регистрират от РИК в срок до 08.06.2021 г. включително. Крайният срок за подаване на документи за регистрация на кандидати за народни представители е **17,00 ч. на 08.06.2021**г. (32 дни преди изборния ден).

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов : Имаме решение 4-НС/25.05.2021г.

По точка 5 от дневния ред

Ангел Ризов: Колеги, имаме задължение да вземем решение за регистрация на инициативни комитети в РИК за участие в изборите за народни представители на 11 юли 2021 г. и реда за подаване на документи.

Предлагам Ви следния проект на решение:

**РЕШЕНИЕ
 № 5-НС
Благоевград, 22.05.2021**

ОТНОСНО: определяне на реда и срока за регистрация в РИК 01 на инициативните комитети за участие в изборите за народни представители за Народно събрание в изборите на 11 юли 2021 г.

На основание чл.72, ал.1, т.7 и т.8  във връзка с т.9 от Изборния кодекс и чл.153, ал.1 и чл.152, т.2 от Изборния кодекс, при спазване на законоустановения кворум, Районната избирателна комисия-Благоевград

 **РЕШИ:**

1. Приемането на документите  за регистрация на кандидати на инициативните комитети за народни представители за Народно събрание в изборите на 11 юли  2021 г. се извършва от 25 05.2021г. до 31. 05. 2021 г. всеки ден от **09:00 до 17:00ч**., в сградата на Областна администрация Благоевград, пл.“Георги Измирлиев“9, етаж 3, *стая 36 – деловодство на РИК 01*.
2. Крайният срок за подаване на документи за регистрация на инициативен комитет е **17,00 ч. на 31 май 2021**г. (не по-късно от 40 дни преди изборния ден).

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги да гласуваме.

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов: Имаме решение 5-НС/22.05.2021г.

По точка 6 от дневния ред.

Ангел Ризов: Колеги, следва обсъждане на предложението относно създаването на работни групи за дейността на РИК 01-Благоевград. Съгласно решението на ЦИК, знаете, че имаме право като район с повече избиратели на 5 технически сътрудници и двама IT специалисти, които да подпомагат дейността на комисията.

Имате ли предложения относно характера на тези работни групи, качествата на специалистите и начинът по който да ги определим?

Мартин Лалев: По принцип Вие предлагате както техническите сътрудници, така и IT специалистите, така, че даваме възможност първо Вие да направите предложения.

Ангел Ризов: Благодаря за което.

Йордан Симонски: Относно функциите и задачите на специалистите, същите са регламентирани. Работното им време допълнително ще го уточним след като ги изберем. Относно Ай-ти специалистите имаме готови предложения, но за сега имаме предложения от страна на Председателя и аз предлагам да уважим неговото предложение за IT специалисти – 2 –ма, той има две предложения. Имаме идея да направим искане до ЦИК, за още двама Ай-ти специалисти. Относно имената на техническите сътрудници 5-ма са. Всяка от представените партии, за следващото заседание във вторник, следва да предложи своя кандидат за технически сътрудник в комисията. Имаме набор от хора, които са се доказали в работата си като такива специалисти в предишни РИК.

Радослав Митрев: Аз предлагам всяка една партия да си посочи техническия сътрудник.

Ангел Ризов: Колеги, имената на специалистите, които ще назначим предлагам да ги гласуваме на следващото заседание. Сега просто да уточним начина по който да ги определим. Нека всяка една от партиите да определи техническите сътрудници, ако ми дадете възможност аз да определя двамата Ай-ти специалисти.

Ангел Ризов: Колеги, оглед на това, че сме избирателен район с много избиратели, предлагам да поискаме от ЦИК да ни бъдат отпуснати още двама Ай-ти специалисти. Искам да помоля, някой от колегите да се ангажира с мотивираното искане до ЦИК за отпускане на още двама Ай-ти специалисти.

Мартин Лалев: Няма никакъв проблем аз да изготвя искането до ЦИК за

Ангел Ризов: Колеги предлагам с Протоколно решение да възложим на Мартин Лалев – член на РИК01-Благоевград, да изготви писмо до ЦИК, с което да се направи искане да бъда отпуснати още двама Ай-ти специалисти, поради необходимост от по-голям брой специалисти, на основание т. 7 от Решение № 10 от 13.05.2021 г. на ЦИК.

Предлагам да приемем Протоколно решение №1/22.05.2021 г. :

Мартин Лалев – член на РИК01-Благоевград, да изготви писмо до ЦИК, с което да се направи искане да бъда отпуснати още двама Ай-ти специалисти, поради необходимост от по-голям брой специалисти, на основание т. 7 от Решение № 10 от 13.05.2021 г. на ЦИК.

Ангел Ризов:

КОлеги гласуваме протоколно решение:

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов: Имаме протоколно решение 1-НС/22.05.2021 г.

По точка 7 от дневния ред:

Ангел Ризов: Колеги, относно правилата за дейността на АЙ-ти специалисти и технически сътрудници към РИК, предлагам да ползваме правилата, които са ползвани при предишни назначавания на такива лица. Налага се да имаме такива правила, защото те ще залегнат като права и задължения на експертите и техническите сътрудници към РИК в техните граждански договори, които ще сключат с Областна администрация.

Йордан Симонски: считам, че правилата са добре, базирани са на опита, кооперативни са, могат да бъдат полезни за комисията.

Колеги, ако нямата други предложения, предлагам Ви с Протоколно решение №2 да приемем Правила за функциониране на Специалисти-експерти и Специалисти- технически сътрудници към РИК-01 Благоевград

Предлагам да приемем Протоколно решение №2/22.05.2021 г.

РИК-01 Благоевград приема следните Правила за функциониране на специалисти-експерти и специалисти технически сътрудници към РИК-01 Благоевград

 Правила и задължения за позицията ,,Специалист – експерт” :

- Да познава дейността на РИК;

- При организиране на заседанията, подготвя решенията на РИК, протоколите от проведените заседания, удостоверения и други документи под контрола на секретаря на РИК, както и по разпореждане на председателя.

- Следи за своевременното публикуване на готовите решения на РИК.

- Актуализира интернет страницата на РИК под контрола на дежурните членове на РИК

- Следи за своевременното попълване на съставите на СИК, под контрола на определените от състава на РИК членове

- Присъства на заседанията на РИК в заседателните дни, подпомага за провеждането и онлайн излъчването на страницата на РИК.

- Изпълнява и други възложени от председателя задачи във връзка с дейността на комисията

- Подпомага членовете на РИК по повод на техните действия и функции и по повод на дежурствата им.

 Правила и задължения за позицията ,,Специалист – технически сътрудник”

- Подпомага дейността на РИК, следи за входящата и изходящата кореспонденция на комисията

Прави справки в деловодството на Областна администрация за постъпили документи за РК и извежда такива

- Следи за своевременното обявяване на взетите решения на РИК на таблото за съобщения на РИК. Следи за качването и свалянето на обявените решения и тяхното архивиране под контрола на дежурните членове на РИК;

- Следи за постъпили писма и други документи по имейла на РИК;

- Подпомага дежурните членове на РИК за завеждането и архивирането на постъпилите документи, отговаря за архива при поискването му’;

- Подпомага дейността на комисията и дежурните членове на РИК по повод изпълнението на задълженията им. Изпълнява и други задачи възложени от председателя.

- Работно време на експертите и сътрудниците е всеки ден, включително събота и неделя, по график и разпределение, което се гласува на заседание на РИК, при необходимост.

- В случай на неизпълнени на задълженията от експертите и сътрудниците, договорът се прекратява след гласуване с Решение на РИК. Копие от Решението се връчва на Областна администрация за сведение и изпълнение.

Ангел Ризов:

КОлеги гласуваме протоколно решение:

При проведеното гласуване „ЗА“ гласуват 16 члена на РИК 01. „ПРОТИВ“ няма.

Ангел Ризов: Имаме Протоколно решение 2-НС/22.05.2021г.

ТОЧКА РАЗНИ:

Ангел Ризов:

Колеги, следва да Ви докладвам, че имаме постъпили писма по пощата на РИК 01-Благоевград от Община Белица, за образуването на 18 избирателни секции и от община Хаджидимово за образуване на избирателни секции.

На следващото заседание следва да определим отговорниците по общини.

Ангел Ризов: Колеги, изчерпахме дневния ред. Закривам заседанието на РИК.

Председател : Секретар:

 Ангел Ризов Галена Манова-Узунова

==================================================================================